Diari Oficial de la Generalitat Valenciana


Sumari del DOGV 6319, del 27-07-2010 (2010/8171)

RESOLUCIÓ de 30 de juny de 2010, del conseller d'Educació, per la qual es modifica el Conveni de creació de l'Escola Infantil denominada El Solet, de Potries (València), per ampliació del nombre d'unitats
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6319

Data del DOGV
:   27-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/8171


Data del document
:   30-06-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 de juny de 2010, del conseller d'Educació, per la qual es modifica el Conveni de creació de l'Escola Infantil denominada El Solet, de Potries (València), per ampliació del nombre d'unitats [2010/8171]  
L'expedient ha sigut iniciat a instància del representant de l'Ajuntament de Potries, entitat titular de l'Escola Infantil denominada El Solet, de Potries, situada al carrer Ermita, 3, de la mencionada localitat i amb número de codi 67119730, i en este sol·licita la modificació del Conveni de creació, per ampliació del nombre d'unitats d'Educació Infantil de primer cicle.  
El 21 de juny de 2007 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Potries, amb el qual es creava l'Escola d'Educació Infantil de primer cicle denominada El Solet, de titularitat municipal, a Potries, per a impartir ensenyaments d'Educació Infantil de primer cicle amb una unitat i un màxim de 13 llocs escolars.  
En la clàusula sèptima del mencionat conveni s'autoritza el conseller d'Educació, per delegació, conforme a l'article 13.5 de la Llei 30/1992 de 26 de novembre, per a aprovar mitjançant orde qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General d'Ensenyament va declarar, a través de la Resolució de data 26 d'octubre de 2005, l'adequació de les instal·lacions proposades, pel que es referix a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.   
Vist que la Unitat Tècnica de la Direcció Territorial d'Educació de València ha emés un informe favorable en el seu àmbit competencial.  
Vist el compromís per part de l'Ajuntament de Potries d'aportar la relació de professors i titulacions respectives abans de l'inici de les activitats educatives corresponents, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 2/2006, de 3 de maig (BOE de 04.05.06), d'Educació; el Decret 2/2009, de 9 de gener (DOCV de 14/01/09), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, y el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Vista la proposta del director general d'Ordenació i Centres Docents de data 30 de juny 2010, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Aprovar la modificació del Conveni de creació de l'escola que a continuació s'indica, en els termes que s'hi especifiquen:  
Denominació genèrica del centre: Escola Infantil de Primer Cicle  
Denominació especifica del centre: El Solet  
Domicili: C/ Ermita, 3  
Localitat: Potries  
Província: València  
Codi: 88627820  
Titular: Ajuntament de Potries  
Modificació que s'autoritza:   
S'amplien 2 unitats a l'escola mencionada, de manera que quedarà configurada amb la composició següent:  
3 unitats d'Educació Infantil de primer cicle amb 41 llocs escolars.  
- 1 unitat per a xiquets de 0-1 any amb 8 llocs escolars.  
- 1 unitat per a xiquets d'1-2 anys amb 13 llocs escolars.  
- 1 unitat per a xiquets de 2-3 anys amb 20 llocs escolars.  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Tercer  
La present orde tindrà efectes des de la data en què es dicta; no obstant això, els seus efectes acadèmics es consideren referits al començament del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, la present resolució esgota la via administrativa, i contra esta es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
València, 30 de juny de 2010.- El conseller d'Educació: Alejandro Font de Mora Turón.